**MFS-EMMAUS RASPISUJE JAVNI**

**KONKURS ZA POPUNU RADNOG MJESTA: DVA (2) PSIHOLOGA U OKVIRU PROJEKTA:**

 **„Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini”**

**Komponenta 1.2., aktivnost 1.2.1.**

# OSNOVNE INFORMACIJE

##  Projekat

Projekat „Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini“ koji podržava GIZ.

## Geografsko područje

Bosna i Hercegovina.

## Naručilac usluga

## Međunarodni forum solidarnosti MFS-EMMAUS.

## Općenito o projektu

Program ima za cilj sprječavanje trgovine ljudima u BiH i širem regionu, kroz poboljšanje psihosocijalne podrške i mentalnog zdravlja žrtava trgovine ljudima u skloništima, podizanje svijesti pojedinaca u riziku od trgovine ljudima te podizanje svijesti opće populacije i predstavnika medija o rizicima trgovine ljudima u promjenjivom okruženju COVID-19, načinima zaštite, prevencije i izvještavanja.

## Ciljne grupe projekta

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH;
3. predstavnici organizacija civilnog društva uključeni u pružanje direktne pomoći žrtvama, uključujući usluge mentalnog zdravlja i psihosocijalne usluge;
4. profesionalci koji prvi dolaze u kontakt i profesionalnci uključeni u DRM putem mreže koordinacionih timova;
5. predstavnici medija i službenici za odnose s javnošću relevantnih institucija u čiju nadležnost ulazi trgovina ljudima;
6. opća populacija u BiH.

Sekundarne ciljne grupe/korisnici:

1. relevantne institucije/profesionalci i predstavnici organizacija civilnog društva uključenih u aktivnosti sprječavanja trgovine ljudima;
2. stručnjaci za mentalno zdravlje u odgovornim institucijama;
3. lokalne, regionalne i međunarodne partnere.

# DJELOKRUG RADA U SKLOPU UGOVORA

## 2.1. Dužnosti i obaveze psihologa

* Učestvuje i radi prijemnu procjenu korisnika u okviru svoje djelatnosti i rada, radi opservaciju cjelokupnog ponašanja korisnika u toku korištenja usluga skloništa;
* Učestvuje u izradi individualnog plana aktivnosti i plana tretmana za svakog korisnika, izrađuje
individualni plan aktivnosti za svakog korisnika sa kojim je uključen u rad, uz praćenje i
opservaciju;
* Djeluje motivirajuće na korisnika uz korištenje adekvatnih metoda i tehnika rada, uspostavlja prvi
kontakt, povjerenje, individualni savjetodavni rad sa korisnikom utvrđujući program aktivnosti i
rada;
* Provodi individualni rad sa djecom i mladima kod kojeg su evidente poteškoće u ponašanju i
ophođenju, destruktivnost, promjene u strukturi ličnosti, potreba prerada traumatskih iskustava, u cilju podrške i usmjeravanja;
* Individualni program ima za cllj jačanje ličnih kapaciteta, resursa i snaga korisnika, unapređivanje
ili učenje socijalnih vještina, otkrivanje određenih odstupanja;
* Redovno organizuje edukativne radionice za djecu i odrasle iz svoje obiasti, zajedno sa korisnikom pravi plan rada (zavisno od uzrasta korisnika), opservacija ponašanja korisnika, sarađuje sa roditeljima/srodnicima/hraniteljima u cilju prevazilaženja određenih poteškoća;
* Usmjerava učenja osnovnih životnih/socijalnih vještina, pozitivnog podsticaja djece korisnika
usluga;
* Psiholog sarađuje sa organima starateljstva, obrazovnim, zdravstvenim i drugim institucijama u
okviru djelovanja iz svoje oblasti, organizuje grupne edukativne, okupacione aktivnosti i
psihosocijaine radionice kao i grupe podrške zavisno od trenutne strukture grupe korisnika;
* Organizuje individualno i grupno savjetovanje i psihosocijalnu podršku korisnicima. Psihosocijalnu podršku pruža prema individualnom planu podrške razvijenom za svakog pojedinog korisnika, s posebnom pažnjom na posebnu podršku djeci. Pruža individualno savjetovanje nekoliko puta sedmično (obično dva puta sedmično za djecu i jednom sedmično za odrasle), dok grupno savjetovanje pruža jednom sedmično za odabrane grupe;
* Posebno pruža pomoć korisnicima s traumatskim iskustvima u cilju prvenstveno **„**ozdravljenja**”** i prerade, te korisnicima sa psihičkim, emocionalnim i drugim problemima;
* Redovno piše izvještaj, opservaciju za svakog korisnika te dostavlja izvještaj o pruženim uslugama na kraju svakog mjeseca;
* Zajedno sa socijalnim radnikom piše izvještaj i opservaciju o korisniku po prekidu ili završetku
korištenja usluga skloništa;
* Učestvuje u izradi općeg programa rada skloništa;
* Obavezno učestvuje u radu stručnog tima organizacione jedinice za prijem,
otpust i premještaj korisnika;
* Obavlja i druge poslove po nalogu neposrednog rukovodioca i direktora Udruženja;
* Za svoj rad odgovoran je neposrednom rukovodiocu i direktoru Udruženja.

# LOGISTIKA I ROKOVI ANGAŽMANA

## Odgovorno tijelo

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## Trajanje angažmana i lokacija izvršenja angažmana

Angažman psihologa uključuje period od četiri (4) mjeseca - sa mogućnošću produžetka angažmana (u ovisnosti o učinku i raspoloživim sredstvima), po osnovu ugovora o djelu.

Lokacija: 74 207 Klokotnica – Doboj Istok, Bosna i Hercegovina.

# KVALIFIKACIJE I VJEŠTINE

* VSS;
* minimalno 1 godina radnog iskustva;
* razvijene komunikacijske i organizacijske sposobnosti;
* poznavanje rada na računaru (MS Office paket);
* razvijene vještine rada sa korisnicima u grupi;
* proaktivnost, dinamičnost, kreativnost, empatičnost i stručnost;
* individualni i timski rad;
* poznavanje materije i znanje iz oblasti o socijalnoj zaštiti i karakteristika djelovanja i ponašanja strukture korisnika usluga.

# NAČIN PODNOŠENJA PRIJAVE

Uz prijavu na konkurs kandidati/kinje su dužni priložiti slijedeća dokumenta:

* biografiju na jednom od službenih jezika u BiH;
* minimalno tri reference o prethodnom radnom iskustvu/angažmanu:
* preporuke o prethodnom radnom iskustvu u traženoj oblasti (prednost);

# POSEBNI ZAHTJEVI

Rad na projektu “Prevencija trgovine ljudima kroz podizanje svijesti i pružanje psihosocijalne podrške žrtvama trgovine ljudima i osobama u riziku u Bosni i Hercegovini” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati sljedeće procedure: etički kodeks, politika zaštite djeteta, izjava o povjerljivosti podataka.

# DOSTAVA PRIJAVE

Zainteresovani kandidati/kinje svoje prijave trebaju dostaviti na sarajevo@mfs-emmaus.ba najkasnije do 12. marta 2021. godine.

Samo najbolje rangirani kandidati biti će obavješteni i/ili pozvani na razgovor po završetku konkursa.

**APLIKACIJSKI FORMULAR**

1. **Opšti podaci kandidata**

|  |  |
| --- | --- |
| **Ime i pezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Total net ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene eukacije/treninzi** | **Organizacija**  | **Kratak opis**  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne
1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime**  |  |
| **Potpis**  |  |
| **Datum** |  |